Κυδώνια ρετσέλι
Ένα ιδιαίτερο επιδόρπιο με κυδώνια και μούστο με το οποίο οι Μικρασιάτες συνόδευαν τον καφέ τους.
2 κιλά κυδώνια, κομμένα στα τέσσερα, χωρίς φλούδες και πυρήνες, 500 ml πετιμέζι, 1 λίτρο νερό
Για τα κυδώνια ρετσέλι ξεκινάμε και σε μεγάλη κατσαρόλα ρίχνουμε το πετιμέζι με το μετρημένο νερό και ζεσταίνουμε σε δυνατή φωτιά, μέχρι να πάρουν μια βράση.Χαμηλώνουμε τη φωτιά και σιγοβράζουμε μέχρι το μείγμα να γίνει ένα μέτρια πυκνό σιρόπι, όχι πηχτό σαν των γλυκών κουταλιού.Ρίχνουμε τα κυδώνια και συνεχίζουμε το βράσιμο, ξαφρίζοντας τακτικά, μέχρι τα φρούτα να μαλακώσουν, να πάρουν καφετί χρώμα και το σιρόπι να δέσει λίγο περισσότερο και να σκουρύνει κι αυτό.Αν δέσει πολύ, το αραιώνουμε με λίγο νερό.Το βασικό στο ρετσέλι είναι να μην πήξει το σιρόπι αλλά να μοιάζει σε πυκνότητα με το υγρό της κομπόστας.
Κυδώνι